《和梅臞瀑布韵》
宋代·胡仲弓

银河清夜决，一派落岩前。
雷激惊龙蛰，霜飞冷鹤眠。
醉乡思入圣，吟骨欲登仙。
世路风波恶，山中别有天。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。